**פ.צ. טוונטה** (**FC Twente**) היא קבוצת כדורגל הולנדית, המייצגת את העיר אנסחדה, הנמצאת במזרח הולנד על גבול גרמניה, באזור טוונטה (Twente). הקבוצה נוסדה בשנת 1965 ומשחקת בליגת העל ההולנדית. הקבוצה זכתה באליפות אחת ובשלושה גביעים.

התלבושת המסורתית של המועדון כוללת מכנסיים וחולצה אדומים, וצווארון לבן - כצבעי סמל המועדון.

היסטוריה
--------

קבוצת הכדורגל משחקת בליגת העל ההולנדית. הקבוצה נוסדה בשנת 1965 כתוצאה מאיחוד של הקבוצות **מועדון ספורט אנסחדה** אשר זכה באליפות הולנד בשנת 1926 ו**אנסחדסה בויס**. את עונת 1973/1974 הקבוצה סיימה במקום השני בליגה ההולנדית - דבר אשר הקנה לה את הזכות להשתתף בגביע אופ"א לראשונה בהיסטוריה. לאחר שבחצי הגמר גברה באופן מפתיע על יובנטוס החזקה, העפילה הקבוצה לגמר הטורניר בו הפסידה לבורוסיה מנשנגלדבך הגרמנית. הפעם הראשונה שהקבוצה המאוחדת זכתה בתואר כלשהו הייתה בשנת 1977 כאשר זכתה בגביע ההולנדי כשניצחה בגמר 0–3 את זוולה.

בסיום עונת 2000/2001 זכתה הקבוצה בפעם השנייה בגביע ההולנדי לאחר שגברה בגמר על פ.ס.וו. איינדהובן בתוצאה 1–3. בעונת 2002/2003 המועדון היה על סף פשיטת רגל אך נרכש על ידי הבעלים הנוכחי - יופ מונסטרמן שייצב את המועדון, ואף הוביל אותו אל גמר הגביע בשנת 2004. בעונת 2008/2009 הקבוצה הגיעה למקום השני, במרחק של 11 נקודות מהאלופה א.ז. אלקמאר. בנוסף, הגיעה גם לגמר הגביע, בו הפסידה להירנפיין, ושלב 32 האחרונות בגביע אופ"א, שם הודחה על ידי אולימפיק מרסיי. העונה שלאחר מכן הייתה עונת השיא של המועדון המאוחד, כאשר הוא זכה באליפות לראשונה בתולדותיו לאחר שהפסיד רק פעמיים לאורך העונה כולה. בנוסף לזכייה באליפות, הקבוצה גם השלימה דאבל כשזכתה גם במגן יוהאן קרויף - הסופר קאפ ההולנדי. העונה הבאה הייתה אף היא טובה כשהקבוצה סיימה במקום השני בליגה וזכתה בגביע ההולנדי בפעם השלישית, כשהפכה יתרון של 0–2 לאייאקס לניצחון 2–3, כולל שער ניצחון בהארכה של מארק יאנקו. כמו כן, בשנה זו זכתה הקבוצה פעם נוספת בסופר קאפ ההולנדי. לאחר מכן לקבוצה היו בעיות כלכליות והיא ירדה מגדולתה.

בסיום עונת 2017/2018 ירדה הקבוצה לליגה ההולנדית השנייה בפעם הראשונה אחרי 34 שנים, לאחר שסיימה במקום האחרון.

בעונת 2018/2019 זכתה באליפות ליגת המשנה וחזרה לליגה הראשונה.

לאחר שהקבוצה רשמה עונה טובה בעונת 2021/2022 וסיימה במקום הרביעי בליגה, טוונטה העפילה לסיבוב השלישי של הקונפרנס ליג. זו הייתה הפעם הראשונה שהמועדון העפיל למפעל אירופי מזה שמונה שנים.

גם בעונת עונת 2022/2023 סיימה הקבוצה במקום החמישי והעפילה למוקדמות הקונפרנס ליג אך הודחה בשלב סיבוב הפלייאוף.

סגל הקבוצה
----------

נכון ל-10 באוגוסט 2022

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| מס' |  | עמדה | שם |
| --- | --- | --- | --- |
| 1 | גרמניהגרמניה | שוער | לארס אונרשטאל  |
| 2 | הולנדהולנד | מגן | מיס הילגרס  |
| 3 | הולנדהולנד | בלם | רובין פרופר  (קפטן שני) |
| 5 | הולנדהולנד | קשר | חג׳ סמאל  |
| 6 | הולנדהולנד | קשר | ואוט ברמה  (קפטן) |
| 7 | צ'כיהצ'כיה | חלוץ | וצלאב צ'רני  |
| 9 | הולנדהולנד | חלוץ | ריקי ואן וולפסווינקל  |
| 10 | הולנדהולנד | חלוץ | וירג'יל מיסידיאן  |
| 11 | הולנדהולנד | חלוץ | דן רוטס  |
| 14 | הולנדהולנד | קשר | סם סטג'ן  |
| 16 | מרוקומרוקו | שוער | איסם אל מאק  |
| 17 | הולנדהולנד | בלם | אנאס סאלח-אדין  (בהשאלה מאייאקס) |

 |  | 

| מס' |  | עמדה | שם |
| --- | --- | --- | --- |
| 18 | הולנדהולנד | קשר | מישל ולאפ  |
| 20 | הולנדהולנד | בלם | ג'ושוע ברנט  |
| 21 | נורווגיהנורווגיה | קשר | מאטיאס קאולו  |
| 22 | פוליןפולין | שוער | פשמיסלאב טיטון  |
| 23 | צ'כיהצ'כיה | קשר | מיכאל סאדילק  |
| 24 | הולנדהולנד | מגן | לוקה אברינק  |
| 26 | הולנדהולנד | חלוץ | דנילו קלואניס  |
| 27 | קוסטה ריקהקוסטה ריקה | חלוץ | מנפרד אוגלד  |
| 30 | הולנדהולנד | שוער | סם קרסיאס  |
| 32 | הולנדהולנד | קשר | קספר סטרינג  |
| 37 | הולנדהולנד | קשר | טייס ואן ליאוון  |
| 38 | הולנדהולנד | קשר | מקס ברונס  |

 |

תארים והישגים
-------------

* **הליגה ההולנדית**:
	+ אליפות (1): 2009/2010
	+ סגנויות (3): 1973/1974, 2008/2009, 2010/2011
* **הגביע ההולנדי:**
	+ זכיות (3): 1976/1977, 2000/2001, 2010/2011
	+ סגנויות (4): 1974/1975, 1978/1979, 2003/2004, 2008/2009
* **מגן יוהאן קרויף (הסופר קאפ ההולנדי):**
	+ זכיות (2): 2010, 2011
	+ סגנויות (1): 2001
* ￼**ליגת המשנה**:
	+ זכיות (1) 2018/2019
* **￼גביע אינטרטוטו**:
	+ זכיות (1) 2006
* **גביע אופ"א:**
	+ סגנויות (1): 1974/1975

קישורים חיצוניים
----------------

ויקישיתוף מדיה וקבצים בנושא **טוונטה** בוויקישיתוף
* אתר האינטרנט הרשמי של טוונטה (בהולנדית)
* טוונטה, ברשת החברתית פייסבוק

* טוונטה, ברשת החברתית אקס (טוויטר)

* טוונטה, ברשת החברתית אינסטגרם

* טוונטה, סרטונים בערוץ היוטיוב

* פרופיל, באתר אופ"א

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net
* Eredivisie.nl אתר ליגת העל ההולנדית הרשמי (בהולנדית)

| הולנדהולנד ליגת העל ההולנדית, עונת 2023/2024 |
| --- |
| 

|  |
| --- |
| אוטרכט • א.ז. אלקמאר • אייאקס • אלמיירה סיטי • אקסלסיור רוטרדם • גו אהד איגלס • הירנפיין • הראקלס אלמלו • ואלבייקויטסה ארנהם • זוולה • טוונטה • ניימכן • ספרטה רוטרדם • פולנדם • פורטונה סיטארד • פיינורד • פ.ס.וו. איינדהובן |

 |

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 3298150688330312660009
* WorldCat: viaf-3298150688330312660009

 |